Frederik Willem de Klerk 7de Staatspresident van Suid-Afrika (uitvoerend)
18 Maart 1936 (1936-03-18) (78 jaar oud)
Die familienaam De Klerk, in Nederlands letterlik die klerk, is afkomstig van Le Clerc / De Clercq, en is van Franse Hugenote-oorsprong, soos ook menige ander Afrikaanse familiename.
De Klerk is veral bekend vir sy politieke rolvervulling in die beëindiging van apartheid en die transformasie van Suid-Afrika na 'n demokrasie, deur aan die land se meerderheidsbevolking (swart mense) stemreg toe te ken. Hy kom uit ‘n politiek georiënteerde gesin en is in Johannesburg gebore, as die seun van voormalige Senator en minister in die Suid-Afrikaanse regering, Jan de Klerk. Sy moeder was Corrie Coetzer en sy tante was getroud met J.G. Strijdom (Eerste minister, 1954–1958).
Ná voltooiing van sy hoërskoolloopbaan in Krugersdorp verwerf De Klerk die grade B.A. en LL.B. (cum laude) in 1958 aan die Potchefstroomse Universiteit. Hy sluit aan by 'n prokureursfirma in Vereeniging (Transvaal). Tussendeur sy regsloopbaan raak hy aktief in die politiek. Hy wys in 1972 'n aanbod van sy alma mater van die hand, om 'n professoraat in die regsfakulteit te aanvaar, omdat hy toe reeds as Nasionale Party-lid vir Vereeniging in die parlement dien. In 1969 trou hy met Marike Willemse. Die egpaar het twee seuns en 'n dogter.
"FW", soos hy algemeen bekend staan, word in 1969 tot die Parlement verkies as die lid vir Vereeniging, en sluit aan by die kabinet in 1978. As minister beklee hy die volgende portefeuljes:
As minister van Nasionale Onderwys ondersteun De Klerk 'n beleid van segregasie op universiteitsvlak. Na sy verkiesing in 1982 as leier van die Nasionale Party in Transvaal, handhaaf hy 'n konserwatiewe siening en is daar geen sprake dat hy voorspraak maak vir hervorming nie. Dit is egter bekend dat De Klerk 'n uitgesproke voorstander was van gelyke befondsing vir skoolopleiding.
Ná verloop van 'n lang politieke loopbaan met 'n st